
ΤΕΥΧΟΣ ΔΕΥΤΕΡΟ 


Αρ 


. Φύλλου 1676 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επιβολή πολλαπλού τέλους στον Τσιατάλα Ιω¬ 
άννη του Παναγιώτη και της Αθανασίας για την 
τελωνειακή παράβαση της λαθρεμπορίας καπνι¬ 
κών. 

2 Επιβολή πολλαπλού τέλους στον ΒυΐΙΑΚΙ 
ΙΟΚΕΝΟ του ΒΑΕΤΑΚ για τελωνειακής παράβασης 
λαθρεμπορίας Καπνικών. 

3 Έγκριση επανίδρυσης του Προγράμματος Με¬ 
ταπτυχιακών Σπουδών με τίτλο «Επεμβάσεις σε 
υφιστάμενα κτίρια και αστικά σύνολα: ενισχύσεις, 
επανάχρηση και χωρικές αναπλάσεις», του Τμή¬ 
ματος Πολιτικών Μηχανικών ΤΕ και Μηχανικών 
Τοπογραφίας και Γεωπληροφορικής ΤΕ του Τ.Ε.Ι. 
Κεντρικής Μακεδονίας. 


ΑΠΟΦΑΣΕΙΣ 

( 1 ) 

Επιβολή πολλαπλού τέλους στονΤσιατάλα Ιωάν¬ 
νη του Παναγιώτη και της Αθανασίας για την τε- 
λωνειακή παράβαση της λαθρεμπορίας καπνι¬ 
κών. 

Με την 37/2015/09-02-2018 καταλογιστική πράξη της 
Προϊσταμένης Διεύθυνσης του Τελωνείου Καβάλας επι¬ 
βάλλεται στονΤσιατάλα Ιωάννη του Παναγιώτη και της 
Αθανασίας (κάτοχο του υπ'αριθμ. ΑΒ231017/08-02-2006 
Δελτίου Αστυνομικής Ταυτότητας), που τυγχάνει πρόσω¬ 
πο αγνώστου διαμονής στην Ελλάδα (σχετική η υπ'αριθμ. 
πρωτ. 1507/18/833288/27-04-18 βεβαίωση της Δ/νσης 
Δημόσιας Ασφάλειας), αλληλεγγύως και εις ολόκληρον 
πολλαπλό τέλος ύψους 10.720,08 ευρώ, πλέον 2.4%Τ.Χ. 
και Ο.Γ.Α., για τελωνειακή παράβαση λαθρεμπορίας, 
εξαιτίας της πρόθεσης διάθεσης στην κατανάλωση πο¬ 
σότητας 20.000 πακέτων τσιγάρων, χωρίς την καταβολή 


των αναλογούντων δασμοφορολογικών επιβαρύνσεων, 
κατά παράβαση των άρθρων 142 παρ. 2, 119 Α παρ. 2 
και 155 του ν. 2960/2001. 

Ο καταλογιζόμενος δικαιούται να ασκήσει προσφυγή 
εντός30 ημερών, σύμφωνα μετις σχετικές διατάξεις του 
Κώδικα Διοικητικής Δικονομίας. 

Η Προϊσταμένη Διεύθυνσης 
ΒΑΣΙΛΙΚΗ ΚΑΡΑΒΑΣΙΛΗ 


( 2 ) 

Επιβολή πολλαπλού τέλους στον ΒΙΙΕΙΑΚΙ 
ΕΟΒΕΝΟ του ΒΑΡΤΑΒ για τελωνειακής παράβα¬ 
σης λαθρεμπορίας Καπνικών. 

Με την αριθ. 74/2015/26-4-2016 καταλογιστική πρά¬ 
ξη της Προϊσταμένης του Τελωνείου Χανίων, ο ΒΙΘΕΙΑΒΙ 
ΕΟΒΕΝΟ του ΒΑΡΤΑΒ και της ΕΙΕ, με Α.Δ.Τ: Β67607438 
Αλβανίας, Δ/νση: Καλάθενα Δήμου Κισσάμου, ο οποίος 
κατελήφθη να κατέχει ποσότητα λαθραίου χύμα κομ¬ 
μένου καπνού, κρίθηκε υπαίτιος τέλεσης τελωνειακής 
παράβασης λαθρεμπορίας καπνικών, των συνδυασμέ¬ 
νων διατάξεων των άρθρων 119 Α' παρ. 2,142 παρ. 2 και 
155 παρ. 1 εδ. β' και παρ. 2 εδ. ζ', του ν.2960/2001 «Περί 
Εθνικού Τελωνειακού Κώδικα». 

Επιβλήθηκε σε βάρος του ανωτέρω υπαιτίου, το προ- 
βλεπόμενο στο άρθρο 150 παρ. 1 του ν.2960/01 πολλα¬ 
πλό τέλος (1500) χίλια πεντακόσια ευρώ, πλέον Τ.Χ. (30) 
τριάντα ευρώ και ΟΓΑ (6) έξι ευρώ. 

Η ανωτέρω περίληψη δημοσιεύεται στην Εφημερί¬ 
δα της Κυβέρνησης κατ' εφαρμογή της διάταξης του 
άρθρου 152 παρ. 5 του ν.2960/2001 «Περί Εθνικού Τε¬ 
λωνειακού Κώδικα, καθώς ο ανωτέρω στερείται πλέον 
γνωστής διαμονής». 

Η Προϊσταμένη 
ΕΥΑΓΓΕΛΙΑ ΣΙΓΑΝΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 676/15.05.2018 


Αριθμ. 1939 _ (3) 

Έγκριση επανίδρυσης του Προγράμματος Με¬ 
ταπτυχιακών Σπουδών με τίτλο «Επεμβάσεις σε 
υφιστάμενα κτίρια και αστικά σύνολα: ενισχύ¬ 
σεις, επανάχρηση και χωρικές αναπλάσεις», του 
Τμήματος Πολιτικών ΜηχανικώνΤΕ και Μηχανι¬ 
κών Τοπογραφίας και ΓεωπληροφορικήςΤΕ του 
Τ.Ε.Ι. Κεντρικής Μακεδονίας. 

Η ΣΥΓΚΛΗΤΟΣΤΟΥΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ 
ΙΔΡΥΜΑΤΟΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

Ι.Τις διατάξεις του άρθ.4 του ν.1404/1983 «Δομή και 
λειτουργία των ΤΕΙ» (ΦΕΚ 173/ τ.Α'/1983). 

2. Τις διατάξεις του αριθμ. 102/5.6.2013 π.δ. (ΦΕΚ 136/ 
τ.Α'/2013) «Μετονομασία του Τ.Ε.Ι. Σερρών σε Τ.Ε.Ι. Κε¬ 
ντρικής Μακεδονίας - Συγχώνευση - Κατάργηση Τμη¬ 
μάτων - Συγκρότηση Σχολών του Τ.Ε.Ι. Κεντρικής Μακε¬ 
δονίας», όπως τροποποιήθηκε και συμπληρώθηκε με το 
αριθμ. 127/2013 π.δ. (ΦΕΚ 190/τ.Α'/2013)» και το άρθρο 
13 του ν. 4521/18 (ΦΕΚ 38/τ.Α'/2018). 

3. Τις διατάξεις των άρθρων 2,3 και 4 του ν.3861 /2010 
(ΦΕΚ 112/τ.Α'/2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις», 
όπως τροποποιήθηκαν και ισχύουν. 

4. Τις διατάξεις του ν.4485/2017 (ΦΕΚ 114/τ.Α'/2017) 
«Οργάνωση και λειτουργία της Ανώτατης Εκπαίδευσης, 
ρυθμίσεις για την έρευνα και άλλες διατάξεις» και ειδι¬ 
κότερα του άρθ.13 «Σύγκλητος», του άρθ. 32 «Ίδρυση 
Π.Μ.Σ.», του άρθρου 45 παρ.1 «Εξουσιοδοτικές διατά¬ 
ξεις» και του άρθ.85 «Τελικές και μεταβατικές διατάξεις 
Κεφ. ΣΤ'». 

5. Την αριθμ. 216772/Ζ1/08.12.2017 υπουργική από¬ 
φαση «Τρόπος κατάρτισης του αναλυτικού προϋπολο¬ 
γισμού λειτουργίας και της έκθεσης βιωσιμότητας των 
Προγραμμάτων Μεταπτυχιακών Σπουδών» (ΦΕΚ 4334/ 
τ.Β'/2017, ΑΔΑ:ΩΜΞΑ4653ΠΣ-ΙΘΥ). 

6. Την αριθμ. 41931 /Ζ1/13-3-2018 υπουργική απόφα¬ 
ση «Ρύθμιση θεμάτων ίδρυσης κοινών Π.Μ.Σ. και εκπό¬ 
νησης διδακτορικών διατριβών με συνεπίβλεψη μεταξύ 
ημεδαπών Α.Ε.Ι. και αναγνωρισμένων ως ομοταγών ιδρυ¬ 
μάτων ή ερευνητικών κέντρων και ινστιτούτων της αλ¬ 
λοδαπής» (ΦΕΚ 972/τ.Β'/2018, ΑΔΑ: ΩΞΧ34653ΠΣ-ΨΞΘ). 

7. Τις αριθμ. 163204/Ζ1 /29-9-2017 (ΑΔΑ: ΨΙΜΖ4653ΠΣ- 
0Ρ2), 227378/Ζ1/22-12-2017, και 45070/Ζ1/19-3-2018 
(ΑΔΑ: 7Σ9Κ4653ΠΣ-5ΧΔ) εγκυκλίους του ΥΠ.Π.Ε.Θ. 

8. Την αριθμ. 209650/Ζ1/30-11-2017 (ΦΕΚ ΥΟΔΔ 
642/4-12-2017) υπουργική απόφαση με την οποία δια¬ 
πιστώθηκε η εκλογή του Δημητρίου Χασάπη ως Πρύτανη 
του Ιδρύματος και των Δαυίδ Κωνσταντίνου, Θεοδωρί- 
δου Σωτηρίου Μυροφόρα Ευαγγελίας, Στρουθόπουλου 
Χαράλαμπου και Μωϋσιάδη Αναστάσιου ως Αντιπρυ- 
τάνεωντου Ιδρύματος, με θητεία από 1-12-2017 έως 
30-11-2021. 

9. Τα αριθμ. 5/14-3-2018 και αριθμ. 7/18-4-2018 πρα¬ 
κτικά της Συνέλευσης του Τμήματος Πολιτικών Μη¬ 


χανικών ΤΕ και Μηχανικών Τοπογραφίας και Γεωπλη¬ 
ροφορικήςΤΕ (με τα συνημμένα παραρτήματα), περί 
επανίδρυσης του ήδη υφιστάμενου Π.Μ.Σ. με τίτλο 
«Επεμβάσεις σε υφιστάμενα κτίρια και αστικά σύνολα: 
ενισχύσεις, επανάχρηση και χωρικές αναπλάσεις» (ΦΕΚ 
Ίδρυσης 3261/Β711-10-2016), χωρίς τέλη φοίτησης. 

10. Την αριθμ. 4773/20.12.2017- ΑΔΑ: Ω9ΧΞ469143- 
ΕΝ Μ πράξη συγκρότησης της Επιτροπής Μεταπτυχιακών 
Σπουδών του ΤΕΙ Κεντρικής Μακεδονίας και την αριθμ. 
πρωτ. 87/12.1.2018 - ΑΔΑ:ΨΨΨΠ469143-086 πράξη 
τροποποίησης αυτής, καθώς και την από 15-4-2018 ει¬ 
σήγησή της στη Σύγκλητο. 

11. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, εγκρίνει ομόφωνα: 

Την επανίδρυση και τη λειτουργία από το ακαδημαϊ¬ 
κό έτος 2018-2019, του Προγράμματος Μεταπτυχιακών 
Σπουδών (Π.Μ.Σ.) του Τμήματος Πολιτικών Μηχανικών 
ΤΕ και Μηχανικών Τοπογραφίας και Γεωπληροφορικής 
ΤΕ, με τίτλο «Επεμβάσεις σε υφιστάμενα κτίρια και αστικά 
σύνολα: ενισχύσεις, επανάχρηση και χωρικές αναπλά¬ 
σεις», ως ακολούθως: 

Άρθρο 1 ο 
ΓΕΝΙΚΑ 

ΤοΤμήμα Πολιτικών ΜηχανικώνΤ.Ε. και ΜηχανικώνΤο- 
πογραφίας και ΓεωπληροφορικήςΤΕ. του Τ.Ε.Ι. Κεντρικής 
Μακεδονίας οργανώνει από το ακαδημαϊκό έτος 2018- 
2019 το Πρόγραμμα Μεταπτυχιακών Σπουδών (Π.Μ.Σ.) 
με τίτλο «Επεμβάσεις σε υφιστάμενα κτίρια και αστικά 
σύνολα: ενισχύσεις, επανάχρηση και χωρικές αναπλά¬ 
σεις», σύμφωνα με τις διατάξεις της απόφασης αυτής και 
τις διατάξεις του ν.4485/2017 (ΦΕΚ 114 Α'). 

Το Π.Μ.Σ. έχει δύο (2) ειδικεύσεις: 

Α. Κατεύθυνση Ενίσχυσης - Επανάχρησης Κτιρίων 

Β. Κατεύθυνση Πληροφοριών Γης και Αστικών Ανα¬ 
πλάσεων. 

Άρθρο 2ο 

ΤΙΤΛΟΣ, ΓΝΩΣΤΙΚΟ ΑΝΤΙΚΕΙΜΕΝΟ, 

ΣΚΟΠΙΜΟΤΗΤΑ ΚΑΙ ΣΤΟΧΟΙ ΤΟΥ 
ΠΡΟΓΡΑΜΜΑΤΟΣ 

1. Γνωστικό αντικείμενο του Προγράμματος Μεταπτυ¬ 
χιακών Σπουδών με τίτλο «Επεμβάσεις σε υφιστάμενα 
κτίρια και αστικά σύνολα: ενισχύσεις, επανάχρηση και 
χωρικές αναπλάσεις» είναι η ενίσχυση της τεχνολογικής 
έρευνας και η παραγωγή νέας διεπιστημονικής γνώσης 
στους τομείς του υφιστάμενου κτιριακού και αστικού 
αποθέματος. Μετά την ραγδαία και χωρίς συγκεκριμένο 
σχέδιο οικιστική ανάπτυξη της χώρας των δεκαετιών 
1960, 1970 και 1980, το αντικείμενο του μελετητή μη¬ 
χανικού δεν είναι τόσο η δημιουργία νέων κτιρίων και 
οικιστικών συνόλων αλλά η συντήρηση, βελτίωση, ανά¬ 
δειξη και επανασχεδιασμόςτων υπαρχόντων με βάση τις 
εξελίξεις στους τομείς της αντισεισμικής τεχνολογίας, της 
βιοκλιματικής συμπεριφοράς, της πολεοδομίας - ρυμο¬ 
τομίας - χρήσης γης και της εσωτερικής και εξωτερικής 
αρχιτεκτονικής. Η αντιμετώπιση των αντικειμενικά πολύ- 

διάστατων θεμάτων και προβλημάτων υφισταμένων κτι¬ 
ρίων και αστικού ιστού, είναι όσο ποτέ επίκαιρη. Από τη 
μικρή στη μεγάλη κλίμακα και τανάπαλιν, ο αστικός χώρος 
δεν πρέπει να αντιμετωπίζεται κατακερματισμένος, αλλά 
ως αντικείμενο μιας ευρύτερης και ενιαίας θεωρητικής και 
πρακτικής προσέγγισης. Οι αλληλεξαρτήσεις και αλληλε¬ 
πιδράσεις είναι προφανείς και η σύνδεσή τους αναγκαία. 
Η διαμόρφωση επιστημόνων με εξειδίκευση σε ζητήματα 
επεμβάσεων απαντά σε ευρύτερες οικονομοτεχνικές ανά- 
γκεςτης εποχής μας και συμβάλλει στην βιωσιμότητα και 
επιλεξιμότητα σχετικών μελετών και προτάσεων. 

2. Η σκοπιμότητα λειτουργίας του Π.Μ.Σ. προκύπτει 
από το γεγονός ότι σήμερα η ταχύτητα εξέλιξης των 
τεχνικών, της τεχνολογίας και του οικονομικού περι¬ 
βάλλοντος μεταβάλλει συνεχώς τους τρόπους που ο 
μελετητής, ο επιβλέπων και ο κατασκευαστής οφείλουν 
να διαχειρίζονται τα ζητήματα τόσο του κτισμένου, όσο 
και του ανοικτού χώρου στις πόλεις και στις μικρότε¬ 
ρες οικιστικές περιοχές. Μια μεταπτυχιακού επιπέδου 
εκπαίδευση υψηλής στάθμης και ταυτόχρονα ανοικτή 
στις προκλήσεις της εποχής, εφοδιάζει το μηχανικό με 
τις απαιτούμενες γνώσεις που αφορούν στην σύλληψη, 
τεκμηρίωση, υλοποίηση και διαχείριση των απαιτού- 
μενων επεμβάσεων τόσο στη μονάδα (κτίριο) όσο και 
μεγαλύτερων αστικών χώρων (γειτονιά, οικοδομικό τε¬ 
τράγωνο, συνοικία κ.λπ.). 

3. Όλα τα προσφερόμενα μαθήματα, που αποτελούν 
φυσική συνέχεια του προγράμματος προπτυχιακών 
σπουδών τουΤμήματος, διατηρώντας την εκπαιδευτική 
αυτονομία τους, αναπτύσσονται σ'αυτό το κοινό πλαίσιο, 
συμβάλλοντας στον εμπλουτισμό των εννοιολογικών και 
τεχνολογικών εργαλείων μιας συστηματικής νοηματο- 
δότησηςτου συγκεκριμένου Π.Μ.Σ. Τα μαθήματα (υπο¬ 
χρεωτικά και κατ' επιλογή) οργανώνονται με στόχο την 
συστηματική προσέγγιση δύο επί μέρους ειδικεύσεων/ 
κατευθύνσεων Α1. Ενισχύσεων - Επανάχρησης Κτιρίων 
και Α2. Πληροφοριών Γης και Αστικών Αναπλάσεων. Το Α' 
εξάμηνο εστιάζει περισσότερο σε θεωρητικές προσεγγί¬ 
σεις στην τεκμηρίωση, παθολογία και διαχείριση υφιστα¬ 
μένων κτιρίων και αστικών συνόλων, ενώ το Β'εξάμηνο 
σε εφαρμοσμένες έρευνες και μελέτες στα αντίστοιχα 
πεδία. Στο Γ'εξάμηνο εκπονείται μεταπτυχιακή εργασία, 
που στηρίζεται σε πρωτογενή και δευτερογενή έρευνα 
των φοιτητών με στοιχεία πρωτοτυπίας. 

4. Στόχοι του προγράμματος είναι: 

(α) Η περαιτέρω προαγωγή της γνώσης, η ανάπτυξη 
της έρευνας και των τεχνών, καθώς και η ικανοποίηση 
των εκπαιδευτικών, ερευνητικών, κοινωνικών, πολιτιστι¬ 
κών και αναπτυξιακών αναγκών της χώρας. 

(β) Η παρουσίαση υπαρχόντων και νέων υλικών, με¬ 
θόδων και τεχνολογιών για την εύρεση ολοκληρωμένων 
λύσεων σε υπάρχουσες και πληγείσες κατασκευές και σε 
ευρύτερα αστικά σύνολα. 

(γ) Η υψηλού επιπέδου εξειδίκευση των πτυχιούχων σε 
θεωρητικές και εφαρμοσμένες περιοχές συγκεκριμένων 
γνωστικών κλάδων, ειδικές θεματικές ενότητες ή επιμέ- 
ρους κλάδους των γνωστικών αντικειμένων του πρώτου 
κύκλου σπουδών των οικείων Τμημάτων. 


Άρθρο 3ο 

ΧΡΟΝΙΚΗ ΔΙΑΡΚΕΙΑ ΦΟΙΤΗΣΗΣ - 

ΑΠΟΝΕΜΟΜΕΝΟΣΤΙΤΛΟΣ ΣΠΟΥΔΩΝ 

1. Το Π.Μ.Σ. λειτουργεί ως πρόγραμμα πλήρους φοί¬ 
τησης. 

2. Οι σπουδές στο Π.Μ.Σ. πλήρους φοίτησης διαρκούν 
τρία εξάμηνα σπουδών και αντιστοιχούν σε 90 διδακτι¬ 
κές μονάδες (μονάδες ΕΘΤ5). Η διδασκαλία των μαθη¬ 
μάτων γίνεται κατά τα δυο πρώτα εξάμηνα, ενώ κατά τη 
διάρκεια του τρίτου εξαμήνου εκπονείται διπλωματική 
εργασία. 

3. Το Π.Μ.Σ. απονέμει Δίπλωμα Μεταπτυχιακών Σπου¬ 
δών (ΔΜΣ) με τίτλο: «Επεμβάσεις σε υφιστάμενα κτίρια 
και αστικά σύνολα: ενισχύσεις, επανάχρηση και χωρικές 
αναπλάσεις». Η χρονική διάρκεια των σπουδών, οι προ¬ 
ϋποθέσεις για την απονομή του παραπάνω Διπλώματος 
Μεταπτυχιακών Σπουδών με τις οργανωτικές λεπτομέ¬ 
ρειες, που αφορούν τη χρονική διάρκεια των σπουδών, 
το περιεχόμενο και τη λειτουργία του Π.Μ.Σ., τις εξετά¬ 
σεις και τη βαθμολογία των φοιτητών, περιγράφονται 
αναλυτικά Κανονισμό Σπουδών του Π.Μ.Σ. 

Άρθρο 4ο 

ΚΑΤΗΓΟΡΙΕΣ ΥΠΟΨΗΦΙΩΝ ΠΟΥ ΓΙΝΟΝΤΑΙ 

ΔΕΚΤΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

1. Στο Π.Μ.Σ. γίνονται δεκτοί απόφοιτοι Α.Ε.Ι. της ημε¬ 
δαπής ή ομοταγών αναγνωρισμένων ιδρυμάτων της 
αλλοδαπής, το πτυχίο των οποίων έχει αναγνωρισθεί 
από τον Διαπανεπιστημιακό Οργανισμό Αναγνώρισης 
Τίτλων Ακαδημαϊκών και Πληροφόρησης (Δ.Ο.Α.Τ.Α.Π.). 
Στο άρθρο 11 του παρόντος περιγράφονται αναλυτικά 
οι κατηγορίες αποφοίτων που γίνονται δεκτοί ανά ειδί¬ 
κευση. 

2. Υποψηφιότητα μπορούν να θέσουν και τελειόφοι¬ 
τοι φοιτητές, με την προϋπόθεση ότι θα έχουν πάρει το 
πτυχίο τους ή θα έχουν ολοκληρώσει τις σπουδές τους 
πριν από την έναρξη των μαθημάτων, έστω και αν τους 
απομένει η ορκωμοσία ή η ανακοίνωση τελικής βαθμο¬ 
λογίας έως και τριών μαθημάτων. Για τους υποψήφιους 
αυτής της περίπτωσης, η αξιολόγηση της αίτησής τους 
θα γίνει σύμφωνα με τα προβλεπόμενα στον Κανονισμό 
Σπουδών του Π.Μ.Σ. 

3. Για την επιλογή των υποψηφίων στο Π.Μ.Σ. συνεκτι- 
μώνται τα ειδικά προσόντα τους, όπως αυτά προκύπτουν 
από τα δικαιολογητικά που έχουν κατατεθεί μέσα στις 
προβλεπόμενες προθεσμίες με το φάκελο της υποψη¬ 
φιότητάς τους στη Γραμματεία του Π.Μ.Σ. Η διαδικασία 
υποβολής των αιτήσεων και αξιολόγησης των υποψη¬ 
φίων μεταπτυχιακών φοιτητών περιγράφεται αναλυτικά 
στον Κανονισμό Σπουδών του Π.Μ.Σ. 

Άρθρο 5ο 

ΕΙΔΙΚΕΥΣΕΙΣ - ΕΝΔΕΙΚΤΙΚΟ ΠΡΟΓΡΑΜΜΑ 

ΑΝΑ ΕΙΔΙΚΕΥΣΗ 

Ι.Το Πρόγραμμα Μεταπτυχιακών Σπουδών με τίτλο: 
«Επεμβάσεις σε υφιστάμενα κτίρια και αστικά σύνολα: 
ενισχύσεις, επανάχρηση και χωρικές αναπλάσεις» προ¬ 
σφέρει δύο ειδικεύσεις / κατευθύνσεις σύμφωνα με τα 
αναφερθέντα στο άρθρο 2 του παρόντος: 

Α1. Ενισχύσεις - Επανάχρηση Κτιρίων και 

Α2. Πληροφορίες Γης και Αστικές Αναπλάσεις 

2. Η φυσιογνωμία του προγράμματος έχει διαμορ¬ 
φωθεί λαμβάνοντας υπόψη τις σύγχρονες τάσεις στην 
έρευνα και την επιστήμη, τις εξελίξεις στην εκπαίδευση 
στελεχών σε θέματα κτιριακού και αστικού περιβάλλο¬ 
ντος και τις ανάγκες τους στην άσκηση επαγγελματικής 
δραστηριότητας, τις γενικές προδιαγραφές των αντί¬ 
στοιχων προγραμμάτων ελληνικών και ξένων Α.Ε.Ι. και 
την ανάγκη προσαρμογής του περιεχομένου και της λει¬ 
τουργίας του προγράμματος στα χαρακτηριστικά της 
ελληνικής οικονομίας. 

3. Το Π.Μ.Σ. αποτελείται από τις εξής κατηγορίες μα¬ 
θημάτων και εργασιών, που περιγράφονται στη συνέχεια 
με πλαίσιο αναφοράςτο πρόγραμμα πλήρους φοίτησης: 
(α) Μαθήματα: Είναι συνολικά τέσσερα (4) υποχρεωτι¬ 
κά ή κατ'επιλογή υποχρεωτικά μαθήματα ανά εξάμηνο. 
Κάθε υποχρεωτικό ή κατ'επιλογή υποχρεωτικό μάθημα 
αντιστοιχεί σε 7,5 μονάδες Ε0Τ5. Στο πρώτο εξάμηνο 
διατίθενται τρία (3) κοινά υποχρεωτικά μαθήματα και 
ένα (1) κατ' επιλογή υποχρεωτικό ανά ειδίκευση. Στο 
δεύτερο εξάμηνο διατίθενται τέσσερα (4) κατ' επιλογή 
υποχρεωτικά μαθήματα ανά ειδίκευση. 

(β) Μεταπτυχιακή Διπλωματική εργασία: Εκπονείται 
από όλους τους φοιτητές υποχρεωτικά κατά το τρίτο 
εξάμηνο σπουδών και αντιστοιχεί σε 30 πιστωτικές μο¬ 
νάδες Ε(ΙΤ5. 

Το ενδεικτικό περιεχόμενο του προγράμματος σπου¬ 
δών για την απόκτηση του Διπλώματος Μεταπτυχιακών 
Σπουδών έχει ως εξής: 

Α' ΕΞΑΜΗΝΟ: Θεωρητικές προσεγγίσεις 
στην τεκμηρίωση, παθολογία και διαχείριση 
υφισταμένων κτιρίων και αστικού χώρου 

Τρία (3) υποχρεωτικά μαθήματα και ένα (1) κατ'επιλο¬ 
γή υποχρεωτικό μάθημα που αντιστοιχούν σε τριάντα 
(30) πιστωτικές μονάδες. 


κωδ 

Τίτλος Μαθήματος 

ΩΔ/εβδ. 

ΠΜ 

101 

Αποτυπώσεις κτιρίων και αστικού 
χώρου με προηγμένα εργαλεία 

3 

7.5 

102 

Τεχνική Γεωλογία, Σεισμολογία και 
Εδαφοδυναμική 

3 

7.5 

103 

Βιοκλιματικός σχεδιασμός και 
αναβάθμιση κτιρίων και ανοικτών 
χώρων 

3 

7.5 

104 

Ένα κατ'επιλογήν υποχρεωτικά από 
τα εξής: α. Στατική-Δυναμική Ανάλυση 
Υφισταμένων Κατασκευών (Κατεύθυνση 
Ενίσχυσης - Επανάχρησης Κτιρίων 
β.Τοπογραφικές Εφαρμογές. Υπόβαθρα 
(Κατεύθυνση Πληροφοριών Γης και 
Αστικών Αναπλάσεων) 

3 

7.5 

Σύνολο 

12 

30 


ΩΔ: Ωρες Διδασκαλίας ΠΜ: Πιστωτικές μονάδες ΕΈΤ5 


Β'ΕΞΑΜΗΝΟ: Εφαρμοσμένη έρευνα και μελέτες 
στην τεκμηρίωση, παθολογία και διαχείριση 
υφισταμένων κτιρίων και αστικού χώρου 
Τέσσερα (4) κατ'επιλογή υποχρεωτικά μαθήματα που 


αντιστοιχούν σε τριάντα (30) πιστωτικές μονάδες. 


Α1 ΚΑΤΕΥΘΥΝΣΗ: ΕΝΙΣΧΥΣΗΣ-ΕΠΑΝΑΧΡΗΣΗΣ ΚΤΙΡΙΩΝ 

κωδ 

Τίτλος Μαθήματος 

ΩΔ/εβδ. 

ΠΜ 

201.1 

Μέθοδοι Αποτίμησης Υλικών και 
Δομικών Στοιχείων 

3 

7.5 

202.1 

Συστήματα Επισκευής-Ενίσχυσης 
Κατασκευών 

3 

7.5 

203.1 

Προσομοίωση και Ανάλυση Ενίσχυσης 
Κατασκευών 

3 

7.5 

204.1 

Παθολογία καιΤρωτότητα 

Υφισταμένων Κτιρίων 

3 

7.5 

Σύνολο 

12 

30 

Α2 ΚΑΤΕΥΘΥΝΣΗ: ΠΛΗΡΟΦΟΡΙΩΝ ΓΗΣ ΚΑΙ ΑΣΤΙΚΩΝ 
ΑΝΑΠΛΑΣΕΩΝ 

κωδ 

Τίτλος Μαθήματος 

ΩΔ/εβδ. 

ΠΜ 

201.2 

Κτηματολόγιο. 

Πολιτική και χρήσεις γης. 

3 

7.5 

202.2 

Γεωγραφικά Συστήματα Πληροφοριών 
και Αστικός Χώρος 

3 

7.5 

203.2 

Εφαρμοσμένη Πολεοδομία. Πρότυπα 

3 

7.5 

204.2 

Αστικές Αναπλάσεις 

3 

7.5 

Σύνολο 

12 

30 

Γ'ΕζΑΜΗΝΟ: Εκπόνηση μεταπτυχιακής διπλωματικής 
εργασίας 

Γ' ΕΞΑΜΗΝΟ 

ΠΜ 

Μεταπτυχιακή Διπλωματική Εργασία 

- 

30 

Σύνολο 

- 

30 

ΩΔ: Ωρες Διδασκαλίας Π Μ: Π ιστωτικές μονάδες Ε0Τ5 


4. Το Δίπλωμα Μεταπτυχιακών Σπουδών απονέμεται 
μετά την επιτυχή συμπλήρωση 90 πιστωτικών μονάδων 
(Ε0Τ5). 


5. Η Συντονιστική Επιτροπή (Σ.Ε.) του Π.Μ.Σ., μετά από 
εισήγηση του Διευθυντή του Π.Μ.Σ., εξετάζει τον Μάιο 
κάθε έτους τον εκσυγχρονισμό του τίτλου ή του περιεχο¬ 
μένου των μαθημάτων του προγράμματος σπουδών και 
προτείνει τις αναγκαίες μεταβολές στη Συνέλευση του 
Τμήματος. Η Συνέλευση του Τμήματος αποφασίζει για τις 
αλλαγές του τίτλου ή του περιεχομένου των μαθημάτων 
του προγράμματος σπουδών πριν από την έναρξη κάθε 
νέου κύκλου του προγράμματος σπουδών. 

Άρθρο 6ο 

ΓΛΩΣΣΑ ΔΙΔΑΣΚΑΛΙΑΣ - ΕΚΠΟΝΗΣΗΣ 

ΔΙΠΛΩΜΑΤΙΚΗΣ ΕΡΓΑΣΙΑΣ 

Ως γλώσσα διδασκαλίας και εκπόνησης της διπλωμα¬ 
τικής εργασίας ορίζονται τα Ελληνικά. Σε ειδικές περι¬ 
πτώσεις και ύστερα από απόφαση της Συνέλευσης του 
Τ μήματος μπορεί μια διπλωματική εργασία να εκπονηθεί 
στην Αγγλική Γλώσσα. 

Άρθρο 7ο 

ΑΡΙΘΜΟΣ ΕΙΣΑΚΤΕΩΝ 

Ο αριθμός των εισακτέων μεταπτυχιακών φοιτητών 
στο Π.Μ.Σ. ορίζεται σε 20. Ο αριθμός αυτός μπορεί να 
τροποποιείται κάθε χρόνο από τη Συνέλευση του Τμή¬ 
ματος. Ο ελάχιστος αριθμός μεταπτυχιακών φοιτητών 
για να λειτουργήσει μία ειδίκευση καθορίζεται και τρο¬ 
ποποιείται εφόσον αυτό κριθεί σκόπιμο με απόφαση 
της Συνέλευσης του Τμήματος. Η τελική επιλογή των 
εισακτέων μεταπτυχιακών φοιτητών γίνεται σύμφωνα 
με τις διατάξεις του άρθρου 11 και τις προβλέψεις του 
Κανονισμού Μεταπτυχιακών Σπουδών. 

Άρθρο 8ο 

ΠΡΟΣΩΠΙΚΟ - ΥΛΙΚΟΤΕΧΝΙΚΗ ΥΠΟΔΟΜΗ 

1. Ενδεικτικά, τα παρακάτω μέλη ΔΕΠ, κάτοχοι δι¬ 
δακτορικού διπλώματος, που υπηρετούν σήμερα στο 
Τμήμα: Κακαλέτσης Δημήτριος (Πολιτικός Μηχανικός, 
Καθηγητής), Θεοδωρίδου Μυροφόρα-Ευαγγελία (Αρχι- 
τέκτων Μηχανικός, Καθηγήτρια), Μουρατίδης Ερρίκος 
(Πολιτικός Μηχανικός, Καθηγητής), Κολιόπουλος Πα¬ 
ναγιώτης (Πολιτικός Μηχανικός, Καθηγητής), Παπαθε- 
οδώρου Κωνσταντίνος (Γεωλόγος, Καθηγητής), Παυλίδης 
Ιορδάνης (Αρχιτέκτων Μηχανικός, Αναπληρωτής Καθη¬ 
γητής), Ευαγγελίδης Κωνσταντίνος (Φυσικός, Δρ Γεω- 
πληροφορικής, Αναπληρωτής Καθηγητής), Κίρτας Εμμα¬ 
νουήλ (Πολιτικός Μηχανικός, Αναπληρωτής Καθηγητής), 
Βοζίκης Χρήστος (Φυσικός, Αναπληρωτής Καθηγητής), 
Παπάϊωάννου Σταύρος (Μαθηματικός, Επίκουρος Καθη¬ 
γητής), Δανιήλ Μαρία (Αρχιτέκτων Μηχανικός, Επίκουρη 
Καθηγήτρια), Γαλάνης Αθανάσιος (Πολιτικός Μηχανικός, 
Επίκουρος Καθηγητής), Βλαχονάσιου Ελένη (Αρχιτέκτων 
Μηχανικός, Καθηγήτρια Εφαρμογών) είναι συναφούς 
ειδικότητας με τα προσφερόμενα μαθήματα και καλύ¬ 
πτουν κατά ποσοστό μεγαλύτερο του εξήντα τοις εκα¬ 
τό (60%) τις διδακτικές απαιτήσεις του προγράμματος. 
Για κάλυψη τυχόν προσθέτων εκπαιδευτικών αναγκών 
σε επί μέρους κεφάλαια των προσφερόμενων μαθη¬ 
μάτων εφαρμόζονται τα προβλεπόμενα στο άρθρο 36 
του ν.4485/2017. Τη Διοικητική υποστήριξη του Π.Μ.Σ. 
αναλαμβάνει μέλος της Γραμματείας του Τμήματος. 

2. Για την υλοποίηση του Π.Μ.Σ. θα χρησιμοποιηθεί 
διαθέσιμη αίθουσα διδασκαλίας του Τμήματος Π.Μ.Τ.Ε. 
και Μ.Τ.Γ.Τ.Ε. Σ.Τ.ΕΦ./Τ.Ε.Ι. Κεντρικής Μακεδονίας, χωρη¬ 
τικότητας 45 ατόμων, η οποία διαθέτει εποπτικά μέσα 
διδασκαλίας και σύνδεση στο διαδίκτυο, ενώ, τα άρτια 
εξοπλισμένα ΕργαστήριατουΤμήματος και οι αίθουσες 
Η/Υ εγγυώνται την απρόσκοπτη σύνδεση μεταξύ της 
προσφερόμενης ακαδημαϊκής γνώσης και της απαραί¬ 
τητης τεχνολογικής εφαρμογής. Επιτρέπεται η διδασκα¬ 
λία μαθημάτων με μέσα εξ αποστάσεως εκπαίδευσης 
σε ποσοστό μικρότερο του τριάντα πέντε τοις εκατό 
(35%).Τέλος,τοΤ.Ε.Ι. Κεντρικής Μακεδονίας διαθέτει μία 
σύγχρονη Βιβλιοθήκη και, ως μέλος του Πανελλήνιου 
Συνδέσμου Ακαδημαϊκών Βιβλιοθηκών, προσφέρει πρό¬ 
σβαση στην πλειονότητα των διεθνών επιστημονικών 
περιοδικών, καθώς επίσης και σε τόμους επιστημονικού 
περιεχομένου σε άλλες ακαδημαϊκές βιβλιοθήκες ανά 
την Ελλάδα. 


Άρθρο 9ο 

ΧΡΗΜΑΤΟΔΟΤΗΣΗ Π.Μ.Σ. - ΠΡΟΫΠΟΛΟΓΙΣΜΟΣ 
1 .Το Π.Μ.Σ. λειτουργεί χωρίς δίδακτρα και χρηματοδο¬ 
τείται από τις πηγές που αναφέρονται στην παράγραφο 
1 του άρθρου 37 του ν. 4485/2017: 
α) τον προϋπολογισμό του Τ.Ε.Ι. Κεντρικής Μακεδονίας, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α'τηςπαρ. 1 του άρθρου 14 του 
ν.4270/2014 (Α' 143), ή του ιδιωτικού τομέα, δ) πόρους 
από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων του Ειδικού Λογαριασμού Κον- 
δυλίων Έρευνας (Ε.Λ.Κ.Ε.) του οικείου Α.Ε.Ι., 
ζ) κάθε άλλη νόμιμη αιτία. 

2. Το περιεχόμενο σπουδών του Π.Μ.Σ. προβλέπει τη 
διδασκαλία τριών (3) υποχρεωτικών και δέκα (10) κατ' 
επιλογή υποχρεωτικών δηλαδή συνολικά δεκατριών (13) 
υποχρεωτικών μαθημάτων και την επίβλεψη εκπόνησης 
των μεταπτυχιακών διπλωματικών εργασιών. Η ανάλυση 
του κόστους λειτουργίας του προγράμματος παρουσιά¬ 
ζεται ενδεικτικά στον παρακάτω πίνακα. 


Κατηγορία δαπάνης 

Ποσό (€) 

Αμοιβές έκτακτου διδακτικού προσωπικού 
των Α.Ε.Ι. που συμμετέχουν στην οργάνωση 
του Π.Μ.Σ. 

10.500 

Αμοιβές διοικητικής και τεχνικής 
υποστήριξης 

1.500 

ΣΥΝΟΛΟ 

12.000 


Άρθρο 10ο 

ΔΙΑΡΚΕΙΑ ΛΕΙΤΟΥΡΓΙΑΣ 

Το Π.Μ.Σ. θα λειτουργεί, μετά την οριστική έγκρισή 
του, για τα επόμενα πέντε (5) χρόνια. Το Π.Μ.Σ. θα λει¬ 
τουργήσει κατά την περίοδο των δύο (2) πρώτων ετών με 
τη δομή και τους κανόνες, που περιγράφονται στα άρθρα 
του παρόντος. Μετά το πέρας της περιόδου αυτής, και 
εφόσον κριθεί αναγκαίο, θα αναθεωρηθεί με βάση την 
εμπειρία που θα αποκτηθεί από τη λειτουργία του και 
τις επικρατούσες συνθήκες. 

Άρθρο 11 ο 

ΕΠΙΛΟΓΗ, ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 
1. Στο Π.Μ.Σ. γίνονται δεκτοί κάτοχοι τίτλου του πρώ¬ 
του κύκλου σπουδών Α.Ε.Ι. της ημεδαπής ή ομοταγών 
ιδρυμάτων της αλλοδαπής. Ειδικότερα, για την κατεύ¬ 
θυνση Ενίσχυσης - Επανάχρησης Κτιρίων γίνονται δεκτοί 
απόφοιτοι τμημάτων Πολιτικών Μηχανικών Πανεπιστη¬ 
μίων, Πολιτικών Μηχανικών Τ.Ε. και Πολιτικών Δομικών 
Έργων Τ.Ε.Ι. και για την Κατεύθυνση Αστικών Αναπλά¬ 
σεων απόφοιτοι Πολιτικών Μηχανικών Πανεπιστημίων, 
Αρχιτεκτονικής Πανεπιστημίων, Χωροταξίας, Πολεοδο¬ 
μίας, Τοπογραφίας Πανεπιστημίων, Τοπογραφίας Τ.Ε.Ι., 
Γεωπληροφορικής και Τοπογραφίας Τ.Ε.Ι., Τοπογραφίας 

και ΓεωττληροφορικήςΤ.Ε., Πολιτικών ΜηχανικώνΤ.Ε., Πο¬ 
λιτικών Δομικών Έργων και Πολιτικών Έργων Υποδομής 
Τ.Ε.Ι. Οι παραπάνω κατηγορίες αποφοίτων μπορούν να 
τροποποιηθούν με απόφαση της Συνέλευσης του Τμή¬ 
ματος. Η επιλογή των φοιτητών γίνεται σύμφωνα με τις 
διατάξεις του παρόντος Κεφαλαίου και τις προβλέψεις 
του Κανονισμού Μεταπτυχιακών Σπουδών. 

2. Προϋπόθεση για την επιλογή αποτελεί η επαρκής 
γνώση μίας τουλάχιστον γλώσσας πέραν της γλώσσας 
διεξαγωγής του Π.Μ.Σ.Το επίπεδο γλωσσομάθειας που 
απαιτείται, τα ακαδημαϊκά κριτήρια που συνεκτιμώνται 
για την επιλογή ή η σχετική διαδικασία εξέτασης ορί¬ 
ζονται στον Κανονισμό Μεταπτυχιακών Σπουδών. Στα 
ακαδημαϊκά κριτήρια περιλαμβάνονται ιδίως ο βαθμός 
του πτυχίου, η βαθμολογία στα μαθήματα που είναι σχε¬ 
τικά με το γνωστικό αντικείμενο του Π.Μ.Σ., η επίδοση 
σε διπλωματική εργασία, όπου αυτή προβλέπεται στον 
πρώτο κύκλο σπουδών, καθώς και η σχετική ερευνητική 
ή επαγγελματική δραστηριότητα του υποψηφίου. 

3. Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται και για τους φοιτητές 
του πρώτου κύκλου σπουδών, πλην του δικαιώματος 
παροχής δωρεάν διδακτικών συγγραμμάτων. Το Ίδρυμα 
υποχρεούται να εξασφαλίζει στους φοιτητές με αναπη¬ 
ρία ή/και ειδικές εκπαιδευτικές ανάγκες προσβασιμότη- 
τα στα προτεινόμενα συγγράμματα και τη διδασκαλία. 

4. Για την εκπόνηση διπλωματικής εργασίας, η Συντο¬ 
νιστική Επιτροπή, ύστερα από αίτηση του υποψηφίου, 
στην οποία αναγράφεται ο προτεινόμενος τίτλος της δι¬ 
πλωματικής εργασίας, ο προτεινόμενος επιβλέπων και 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων. Για να 
εγκριθεί η εργασία ο φοιτητής οφείλει να την υποστη¬ 
ρίξει ενώπιον της εξεταστικής επιτροπής. 

5. Οι μεταπτυχιακές διπλωματικές εργασίες, εφόσον 
εγκριθούν από την εξεταστική επιτροπή, αναρτώνται 
υποχρεωτικά στο διαδικτυακό τόπο της οικείας Σχολής. 

6. Αν ο μεταπτυχιακός φοιτητής αποτύχει στην εξέτα¬ 
ση μαθήματος ή μαθημάτων, ούτως ώστε σύμφωνα με 
όσα ορίζονται στον Κανονισμό Μεταπτυχιακών Σπου¬ 
δών θεωρείται ότι δεν έχει ολοκληρώσει επιτυχώς το 
πρόγραμμα, εξετάζεται, ύστερα από αίτησή του, από 
τριμελή επιτροπή μελών Δ.Ε.Π. της Σχολής, οι οποίοι 
έχουν το ίδιο ή συναφές γνωστικό αντικείμενο με το 
εξεταζόμενο μάθημα και ορίζονται από τη Συνέλευση 
του Τμήματος. Από την επιτροπή εξαιρείται ο υπεύθυνος 
της εξέτασης διδάσκων. 

7. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (Δ.Ο.Α.Τ.Α.Π.), σύμφω¬ 
να με το ν. 3328/2005 (Α' 80). 

8. Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π. που πληρούν τις προϋποθέσεις του πρώτου εδα¬ 
φίου της παραγράφου 1, μπορούν μετά από αίτησή τους 
να εγγραφούν ως υπεράριθμοι, και μόνο ένας κατ' έτος 


και ανά Π.Μ.Σ., σύμφωνα με τους ειδικότερους όρους 
που προβλέπονται στο άρθρο 45 του ν. 4485/2017, μόνο 
σε Π.Μ.Σ. που οργανώνεται σε Τμήμα του Ιδρύματος 
όπου υπηρετούν, το οποίο είναι συναφές με το αντικεί¬ 
μενο του τίτλου σπουδών και του έργου που επιτελούν 
στο οικείο Τμήμα. 

Άρθρο 12ο 

ΔΙΔΑΚΤΙΚΟ ΠΡΟΣΩΠΙΚΟ 

1. Σύμφωνα με τις διατάξεις του άρθρου 36 του 
ν. 4485/2017 όπως τροποποιήθηκε με την παράγραφο 
8 του άρθρου 19 του ν. 4521/2018 οι διδάσκοντες σε 
Π.Μ.Σ. προέρχονται κατά εξήντα τοις εκατό (60%) του¬ 
λάχιστον από μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π., 
ή αφυπηρετήσαντα μέλη Δ.Ε.Π. του οικείου Τμήματος 
ή διδάσκοντες σύμφωνα με το π.δ. 407/1980 (Α' 112) 
ή το άρθρο 19 του ν. 1404/1983 (Α' 173) ή την παρ. 7 
του άρθρου 29 του ν. 4009/2011. Όλοι οι διδάσκοντες 
πρέπει να είναι κάτοχοι διδακτορικού διπλώματος, εκτός 
αν το γνωστικό τους αντικείμενο είναι εξαιρετικής και 
αδιαμφισβήτητης ιδιαιτερότητας για το οποίο δεν είναι 
δυνατή ή συνήθης η εκπόνηση διδακτορικής διατριβής. 

2. Με την επιφύλαξη της παραγράφου 1, η Συνέλευ¬ 
ση του Τμήματος αξιολογεί τις ανάγκες του Π.Μ.Σ. σε 
διδακτικό προσωπικό και, εφόσον τα υφιστάμενα μέλη 
Δ.Ε.Π., Ε.Ε.Π., Ε.ΔΙ.Π. και Ε.Τ.Ε.Π., αφυπηρετήσαντα μέλη 
Δ.Ε.Π. και οι διδάσκοντες σύμφωνα με το π.δ. 407/1980 
(Α' 112) ή το άρθρο 19 του ν. 1404/1983 (Α' 173) ή την 
παρ. 7 του άρθρου 29 του ν. 4009/2011, δεν επαρκούν, 
με αιτιολογημένη απόφασή της αποφασίζει την ανάθεση 
διδακτικού έργου σε μέλη Δ.Ε.Π. άλλων Τμημάτων του 
ιδίου Α.Ε.Ι ή την πρόσκληση μελών Δ.Ε.Π. άλλων Α.Ε.Ι. ή 
ερευνητών από ερευνητικά κέντρα του άρθρου 13Α του 
ν. 4310/2014 (Α'258), συμπεριλαμβανομένων των ερευ¬ 
νητικών κέντρων της Ακαδημίας Αθηνών κα ή νέεςπρο- 
σλήψεις/συμβάσεις σύμφωνα με τις ανωτέρω διατάξεις. 

3. Προϋπόθεση για την αμοιβή μέλους Δ.Ε.Π. για τη 
συμμετοχή του σε Π.Μ.Σ., με τη μορφή μαθήματος, σε¬ 
μιναρίου ή εργαστηρίου, αποτελεί η διδασκαλία χωρίς 
αμοιβή, επιπλέον των νομίμων υποχρεώσεών του, ενός 
μαθήματος, σεμιναρίου ή εργαστηρίου, αντίστοιχα, σε 
τουλάχιστον ένα Π.Μ.Σ. του Τμήματός του ή άλλουΤμή- 
ματος του ίδιου ή άλλου Α.Ε.Ι., εφόσον στο Τμήμα του 
δεν λειτουργεί Π.Μ.Σ. Η αμειβόμενη και η χωρίς αμοιβή 
διδασκαλία είναι ίσης διάρκειας και παρέχονται μέσα 
στο ίδιο ή άλλο ακαδημαϊκό εξάμηνο, σε κάθε, όμως, 
περίπτωση μέσα στο ίδιο ακαδημαϊκό έτος. Οι παρα¬ 
πάνω προϋποθέσεις δεν ισχύουν για όσα μέλη Δ.Ε.Π. 
έχουν νόμιμες υποχρεώσεις δέκα (10) τουλάχιστον ωρών 
εβδομαδιαίας διδακτικής απασχόλησης. 

4. Η αμοιβή των μελών Δ.Ε.Π. για την με οποιονδήποτε 
τρόπο συμμετοχή τους σε ένα ή περισσότερα Π.Μ.Σ. δεν 
υπερβαίνει ανά μήνα το τριάντα τοις εκατό (30%) των μη¬ 
νιαίων τακτικών αποδοχών τους, όπως αυτές έχουν κα¬ 
θοριστεί στην παρ. 10 του άρθρου 153 του ν. 4472/2017. 
Η συμμετοχή σε Π.Μ.Σ. σε καμία περίπτωση δεν συνιστά 
επιχειρηματική δραστηριότητα ή άσκηση ελευθέριου 
επαγγέλματος κατά την έννοια της περίπτωσης θ' της 
παρ. 2 του άρθρου 23 του ν. 4009/2011 και του άρθρου 
99 του ν. 4310/2014 (Α'258). 

5. Με απόφαση της Συνέλευσης του Τμήματος, η οποία 
λαμβάνεται ύστερα από εισήγηση του Διευθυντή του 
Π.Μ.Σ., καλούνται απάτην ημεδαπή ή την αλλοδαπή, ως 
επισκέπτες, καταξιωμένοι επιστήμονες που έχουν θέση ή 
προσόντα καθηγητή ή ερευνητή σε ερευνητικό κέντρο, 
καλλιτέχνες ή επιστήμονες αναγνωρισμένου κύρους με 
εξειδικευμένες γνώσεις ή σχετική εμπειρία στο γνωστικό 
αντικείμενο του Π.Μ.Σ., για την κάλυψη εκπαιδευτικών 
αναγκών του Π.Μ.Σ. Η πρόσκληση επισκέπτη από την 
αλλοδαπή πραγματοποιείται μόνον εφόσον του ανατί¬ 
θεται διδασκαλία, με τη διαδικασία και όσα ειδικότερα 
ορίζονται στον Κανονισμό Μεταπτυχιακών Σπουδών, 
κατά τα ισχύοντα για την ανάθεση διδασκαλίας στα 
μέλη Δ.Ε.Π. του Ιδρύματος. Ο ανωτέρω περιορισμός 
δεν ισχύει εφόσον ο καλούμενος διδάσκει εθελοντικά, 
χωρίς αμοιβή, αποζημίωση ή άλλη οικονομική απολαβή 
πλην των οδοιπορικών του, σύμφωνα με τα οριζόμενα 
στην υποπαράγραφο Δ9 της παρ. Δ'του άρθρου 2 του 
ν. 4336/2015. 


6. Ομότιμοι καθηγητές και αφυπηρετήσαντα μέλη 
Δ.Ε.Π. των Α.Ε.Ι. διδάσκουν στα Π.Μ.Σ., σύμφωνα με όσα 
ορίζονται στην παρ. 8 του άρθρου 16 του ν. 4009/2011 
και στον Κανονισμό Μεταπτυχιακών Σπουδών και υπά¬ 
γονται στις διατάξεις των παραγράφων 3 και 4. 

Άρθρο 13ο 

ΜΕΤΑΒΑΤΙΚΕΣ ΔΙΑΤΑΞΕΙΣ 

Ολα τα θέματα που δεν προβλέπονται στην παρούσα 
απόφαση και μέχρι την έγκριση του Κανονισμού Σπου¬ 
δών του Π.Μ.Σ., θα ρυθμίζονται από τα αρμόδια όργανα 
σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Απριλίου 2018 

Ο Πρόεδρος της Συγκλήτου 

ΔΗΜΗΤΡΙΟΣ ΧΑΣΑΠΗΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























